Αλπ-Μαριτίμ

Οι Αλπ-Μαριτίμ () είναι νομός της περιοχής Προβηγκία-Άλπεις-Κυανή Ακτή, στη νοτιοανατολική Γαλλία, στην ακτή της Μεσογείου, στα σύνορα με την Ιταλία.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 06.

Είναι ένας από τους πιο ελκυστικούς προορισμούς της Γαλλίας, με πόλεις όπως η Νίκαια, οι Κάννες, η Αντίμπ και το Γκρας και πολλά αλπικά χιονοδρομικά κέντρα. Επίσης, ο νομός περιβάλλει από τρεις πλευρές το Μονακό.

Οι κάτοικοι του νομού αναφέρονται ως Μαραλπέν.

 Γεωγραφικά στοιχεία 
αριστερά|μικρογραφία|298x298εσ|Ο νομός Αλπ-Μαριτίμ
μικρογραφία|370x370εσ|Θέση του νομού Αλπ-Μαριτίμ στην Προβηγκία-Άλπεις-Κυανή Ακτή

 Ο νομός Αλπ-Μαριτίμ ανήκει στη διοικητική περιοχή Προβηγκία-Άλπεις-Κυανή Ακτή. Έχει έκταση 4.299 τετραγωνικά χιλιόμετρα. Διοικητικά αποτελείται από 2 διαμερίσματα και περιλαμβάνει 163 κοινότητες. Ο πληθυσμός του νομού είναι 1.083.704 κάτοικοι (στην απογραφή του 2016).
 Πρωτεύουσα είναι η Νίκαια και κυριότερες κοινότητες η υπονομαρχία Γκρας, οι Κάννες και η Αντίμπ.
 Συνορεύει στα νοτιοδυτικά με τον νομό Βαρ, βορειοδυτικά με τον νομό Αλπ-ντε-Ωτ-Προβάνς, στα βόρεια και ανατολικά με την Ιταλία και νότια βρέχεται από τη Μεσόγειο θάλασσα σε ακτογραμμή 120 χιλιομέτρων, τμήμα της Κυανής ακτής. Περιβάλλει το Πριγκιπάτο του Μονακό στα δυτικά, βόρεια και ανατολικά.
 Η τοπογραφία της περιοχής είναι πολύ μικτή. Όπως υποδηλώνει το όνομά του, το μεγαλύτερο μέρος του νομού αποτελεί τμήμα των Άλπεων - περιλαμβάνει την οροσειρά Αλπ Μαριτίμ (Παράκτιες Άλπεις) και τις Προάλπεις της Νις - αλλά έχει επίσης το χαρακτηριστικό ότι είναι μια παράκτια περιοχή με τις μεσογειακές ακτές της. Η παράκτια περιοχή, αστικοποιημένη και πυκνοκατοικημένη (με κόκκινο χρώμα στον χάρτη αριστερά), περιλαμβάνει όλες τις πόλεις σε ένα σχεδόν συνεχές αστικό κέντρο από τις Κάννες έως το Μαντόν, ενώ η μεγαλύτερη αλλά αραιοκατοικημένη ορεινή περιοχή (ανοιχτό πράσινο) είναι πλήρως αγροτική και περιλαμβάνει τα τρία μεγάλα θέρετρα, το Βαλμπέρ (που δημιουργήθηκε το 1936), το Ωρόν (1937) και το Ιζολά 2000 (1971).
 Το υψηλότερο σημείο είναι η κορυφή του Ζελά (3143 μ.) και το ελάχιστο στην ακτή της Μεσογείου.
 Το υψηλότερο ορεινό πέρασμα: Σιμ ντε λα Μπονέτ (2826 μ.), το οποίο ενώνει με τον νομό Αλπ-ντε-Ωτ-Προβάνς και είναι ο υψηλότερος δρόμος στη Γαλλία.
 Άλλες κορυφές: Μον Κλαπιέ (3045 μ), Μον Τενίμπρ (3031 μ), Κορμποράν (3.007 μ), Γκραν Σιμόν ντε Ραμπυόν (2995 μ), Τετ ντε λ'Υμπάκ (2991 μ).
 Μεγαλύτερη λίμνη: Λακ ντε Ρομπυόν
 Περιλαμβάνει πολλά υδάτινα ρεύματα, τα κυριότερα είναι: Βαρ, Βεζυμπί, Τινέ, Ρουαγιά, Εστερόν, Λου.
Νήσοι Λερέν: υπάρχουν τέσσερα νησάκια εκ των οποίων τα Σαιντ-Μαργκερίτ (210 εκτάρια, υψόμετρο 28 μ., 28 κάτοικοι, 1 χλμ. από την ακτή) και Σαιν-Ονορά (60 εκτάρια, 57 κάτοικοι, 700 μ. από τη Σαιντ-Μαργκερίτ) κατοικούνται και τρία άλλα μικρότερα ακατοίκητα. Βρίσκονται μπροστά στις Κάννες.
 Τρεις χερσόνησοι: Καπ-Φερά, Καπ-ντ'Αντίμπ και Καπ Μαρτέν.

 Κλίμα 
Η Κυανή ακτή έγινε διάσημη για το ήπιο κλίμα της. Ο νομός Αλπ-Μαριτίμ, ωστόσο, δεν έχει μόνο ένα κλίμα, το σύνθετο έδαφος και τα ψηλά βουνά χωρίζουν την περιοχή και ακόμη και με το ήπιο μεσογειακό κλίμα μπορεί να υπάρξουν βίαιες καταιγίδες και παρατεταμένες ξηρασίες.

Η παράκτια περιοχή έχει μεσογειακό κλίμα με βροχοπτώσεις το φθινόπωρο και την άνοιξη, θερινή ξηρασία και ήπιο χειμώνα.

Προς το εσωτερικό, ειδικά στον βορρά στις Άλπεις, κυριαρχεί το ορεινό κλίμα με χιόνι από τον Νοέμβριο μέχρι τον Μάιο.

Ένα από τα χαρακτηριστικά του νομού είναι το υψηλό επίπεδο ηλιοφάνειας: 300 ημέρες τον χρόνο.

 Ιστορία 
Τον 5ο αιώνα π.Χ. οι Φωκαείς της Μασσαλίας ίδρυσαν την Αντίμπ τον 5ο αιώνα και τη Νίκαια τον 4ο αιώνα, οι οποίες ήταν σημαντικά εμπορικά λιμάνια στην αρχαιότητα. Η περιοχή κατακτήθηκε από τους Ρωμαίους το 121 π.Χ. Οι Παράκτιες Άλπεις, στα λατινικά Alpes Maritimæ, δημιουργήθηκαν από τον Αύγουστο ως ρωμαϊκή στρατιωτική περιοχή το 14 π.Χ. και έγιναν πλήρης ρωμαϊκή επαρχία στα μέσα του 1ου αιώνα μ.Χ. με πρώτη πρωτεύουσα στο Σεμενέλουμ (σήμερα προάστιο βόρεια της Νίκαιας) και στη συνέχεια το Εμπρέν. Στη μέγιστη ακμή της το 297 μ.Χ., η επαρχία έφθασε βόρεια μέχρι τις πόλεις Ντίνι και Μπριανσόν.

Ένας πρώτος γαλλικός νομός Αλπ-Μαριτίμ δημιουργήθηκε στην ίδια περιοχή από το 1793 έως το 1814. Ωστόσο, τα όριά του διέφεραν από τα όρια του σύγχρονου νομού. Το 1793 οι Αλπ-Μαριτίμ περιλάμβαναν το Μονακό και το Σαν Ρέμο, αλλά όχι το Γκρας, που ήταν τότε τμήμα του νομού Βαρ.

Ο πληθυσμός του το 1812 ήταν 131.266 και η έκτασή του 322.674 εκτάρια.Almanach Impérial an bissextil MDCCCXII, p. 368, accessed in Gallica 24 July 2013 (in French)

Το 1860 ο Καβούρ, ένας από τους αρχιτέκτονες της ιταλικής ενοποίησης της Ιταλίας με το βασίλειο της Σαρδηνίας, διαπραγματεύτηκε τη στήριξη του Ναπολέοντα Γ' με αντάλλαγμα τη Σαβοΐα και την κομητεία της Νίκαιας. Η προσάρτηση επιβεβαιώθηκε τον Απρίλιο 1860 μετά από δημοψήφισμα στο οποίο το «Ναι» για επανένωση με τη Γαλλία ανέρχονταν στο 99,2% των ψήφων.Table of Results pages 319 to 320 in La réunion de Nice à la France by Paul Gonnet, Les Éditions du Cabri, Breil-sur-Roya, 2003, 343 pages, ISBN 9782914603102

Ο νομός ανασυγκροτήθηκε το 1860 όταν προσαρτήθηκε από τη Γαλλία η κομητεία της Νίκαιας. Περιλάμβανε την κομητεία της Νίκαιας, τις παλαιότερα (τουλάχιστον ονομαστικά) ανεξάρτητες πόλεις Μεντόν και Ροκεμπρύν και το διαμέρισμα του Γκρας του νομού Βαρ.

Το 1947, σύμφωνα με τη Συνθήκη του Παρισιού και ως αποτέλεσμα δημοψηφίσματος ευνοϊκό για την προσάρτησή τους στη Γαλλία, οι κοινότητες Τεντ και Λα Μπριγκ προσαρτήθηκαν στον νομό.

 Διοικητική διαίρεση 
μικρογραφία|277x277εσ|Τα διοικητικά διαμερίσματα
Ο νομός Αλπ-Μαριτίμ χωρίζεται σε 2 διοικητικά διαμερίσματα, 27 καντόνια και 163 κοινότητες:
ΔιαμέρισμαΚαντόνιαΚοινότητεςΠληθυσμός
Απογραφή 2016Έκταση
χμ²Πυκνότητα
Κάτ./χμ²Κωδ.
INSEEΓκρας1562561.0671.231,23456061Νίκαια (Νις)14101522.6373.070,27170062Σύνολο νομού271631.083.7044.301,5025206

 Πόλεις 
μικρογραφία|279x279εσ|Ο νομός Αλπ-Μαριτίμ και οι κυριότερες πόλεις
Οι κυριότερες κοινότητες του νομού Αλπ-Μαριτίμ είναι:
ΠόληΠληθυσμός (2016)ΔιαμέρισμαΝίκαια (Νις)342.637Νίκαια (Νις)Αντίμπ73.798ΓκραςΚάννες74.152ΓκραςΓκρας50.677ΓκραςΜαντόν28.486Νίκαια (Νις)Βενς18.599ΓκραςΡοκεμπρύν-Καπ-Μαρτέν12.903Νίκαια (Νις)

 Οικονομία 
Η βιομηχανία είναι ανεπτυγμένη σε ορισμένες περιοχές, όπως η αρωματοποιία στο Γκρας, οι νέες τεχνολογίες γύρω από την Αντίμπ και η αεροναυπηγική βιομηχανία στις Κάννες με το Διαστημικό Κέντρο των Καννών - Μαντελιέ, όπου βρίσκεται ο πρώτος κατασκευαστής ευρωπαϊκών δορυφόρων.

Ο τουρισμός αποτελεί βασική βιομηχανία για ολόκληρη την παράκτια περιοχή της Κυανής ακτής και είναι ιδιαίτερα ανεπτυγμένη. Χάρη στο ήπιο κλίμα η περιοχή προσελκύει τουρισμό όλο τον χρόνο. Στα βουνά υπάρχουν επίσης σταθμοί χειμερινών σπορ.

 Τουρισμός-Αξιοθέατα 
μικρογραφία|250x250εσ|Η αρένα στο αρχαίο Σεμενέλουμ στη Νίκαια
Οι Αλπ-Μαριτίμ συνδυάζουν θαυμάσια τον πολιτισμό με την παράδοση. Στο κέντρο της διάσημης Κυανής Ακτής, ο νομός διαθέτει διάσημα παραθεριστικά θέρετρα σε μια ακτή με αμμώδεις παραλίες και βότσαλα, μια σημαντική αρχιτεκτονική και πολιτιστική κληρονομιά, μια αυθεντική ενδοχώρα και την ορεινή περιοχή, γραφικά και ειδυλλιακά χωριά, παραδόσεις και τοπικές σπεσιαλιτέ και ένα απίστευτα ήπιο κλίμα, ακόμη και τον χειμώνα.

Οι πόλεις που ελκύουν τον περισσότερο τουρισμό:

 Νίκαια. Η κοσμοπολίτικη πρωτεύουσα της Γαλλικής Ριβιέρας, διάσημη για το Καρναβάλι της και τη γραφική ατμόσφαιρα της παλιάς πόλης. Κατά μήκος της παραλίας, η διάσημη λεωφόρος Προμενάντ ντεζ Ανγκλαί είναι γεμάτη με πολυτελή ξενοδοχεία.
 Κάννες. Είναι παγκοσμίως γνωστή για το διάσημο Διεθνές Φεστιβάλ Κινηματογράφου, το οποίο διοργανώνεται κάθε χρόνο τον Μάιο και συγκεντρώνει διάσημους αστέρες του κινηματογράφου.
 Αντίμπ. Η πόλη είναι χτισμένη την άκρη της θάλασσας και το ιστορικό κέντρο της περιβάλλεται από οχυρά τείχη. 
Μαντόν. Παραθαλάσσια πόλη σχεδόν στα σύνορα με την Ιταλία.

 Εξωτερικοί σύνδεσμοι 

 Γραφείο Τουρισμού , 
 Η ιστοσελίδα της Νομαρχίας 

 Παραπομπές 

Κατηγορία:Νομοί της Γαλλίας
Κατηγορία:Νομοί της Προβηγκίας-Άλπεων-Κυανής Ακτής